CELEX: E2015P0017
Language: hr
Date: 2015-05-22 00:00:00
Title: Zahtjev za savjetodavno mišljenje Suda EFTA-e koji je 22. svibnja 2015. podnio Okružni sud u Reykjaviku (Héraðsdómur Reykjavíkur) u predmetu Ferskar kjötvörur ehf. protiv države Islanda (Predmet E-17/15)

4.6.2016   
            
            
               HR
            
            
               Službeni list Europske unije
            
            
               C 199/12
            
         Zahtjev za savjetodavno mišljenje Suda EFTA-e koji je 22. svibnja 2015. podnio Okružni sud u Reykjaviku (Héraðsdómur Reykjavíkur) u predmetu Ferskar kjötvörur ehf. protiv države Islanda
   (Predmet E-17/15)
   (2016/C 199/08)
   Dopisom Sudu EFTA-e od 22. svibnja 2015., zaprimljenim u pisarnicu Suda 16. lipnja 2015., Okružni sud u Reykjaviku (Héraðsdómur Reykjavíkur) podnio je zahtjev za savjetodavno mišljenje u predmetu Ferskar kjötvörur ehf. protiv države Islanda o sljedećim pitanjima:
   
               1.
            
            
               Podrazumijeva li se područjem primjene Sporazuma o EGP-u, kako je definirano u njegovom članku 8., da država članica potpisnica Sporazuma ima diskrecijsko pravo za određivanje pravila za uvoz proizvoda od sirovog mesa i da u tom pogledu nije vezana odredbama Sporazuma i akata koji se temelje na njemu?
            
         
               2.
            
            
               Ako je odgovor na prvo pitanje negativan, postavlja se pitanje je li u skladu s odredbama Direktive Vijeća 89/662/EEZ da država članica potpisnica Sporazuma o EGP-u odredi pravila kojima se zahtijeva da uvoznik proizvoda od sirovog mesa podnese zahtjev za posebnu dozvolu prije uvoza proizvoda te da u tu svrhu dostavi uvoznu deklaraciju, informacije o zemlji podrijetla i proizvodnje, vrsti proizvoda i proizvođaču te potrebne potvrde, uključujući potvrdu da su proizvodi čuvani zamrznuti tijekom određenog razdoblja prije carinskog pregleda.
            
         
               3.
            
            
               Nacionalni sud traži mišljenje Suda o pitanju jesu li odredbe Uredbe (EZ) br. 178/2002 Europskog parlamenta i Vijeća relevantne za odgovor na drugo pitanje.
            
         
               4.
            
            
               Kao nastavak na drugo i treće pitanje zahtijeva se odgovor na pitanje predstavljaju li pravila koja odredi država EGP-a, a prema kojima nije dopušten uvoz proizvoda od sirovog mesa u tu državu, tehničku prepreku trgovini u smislu članka 18. Sporazuma o EGP-u.
            
         
               5.
            
            
               Zahtijeva se mišljenje o tome utječe li na odgovor na četvrto pitanje činjenica postoji li ili ne postoji mogućnost odobrenja iznimki od opće zabrane iz tog pitanja prema pravilima odredišne države EGP-a.
            
         
               6.
            
            
               Ako je odgovor na četvrto i/ili peto pitanje potvrdan, tada se traži odgovor na pitanje u kojim bi se slučajevima takva zabrana uvoza proizvoda od sirovog mesa mogla smatrati opravdanom s obzirom na članak 13. Sporazuma o EGP-u, uzimajući u obzir, prema potrebi, okolnosti opisane u petom pitanju. Također se traži odgovor na pitanje koje bi zahtjeve trebalo utvrditi u pogledu dokaza u vezi s time, a posebno uzimajući u obzir načelo predostrožnosti prava EGP-a.